Cassie Cage

Cassie Cage on kuvitteellinen hahmo Mortal Kombat -pelisarjassa. Hahmo teki ensiesiintymisensä Mortal Kombat X -pelissä.

Taustaa
Cassie Cage on Johnny Cagen ja Sonya Bladen tytär. Cassiella on samat erikoiskyvyt kuin isällään. Cassie todisti jo nuorena, kuinka hänen vanhempansa erosivat erimielisyyksien takia ja Cassie asui pääosin isänsä luona. Cassie on Jacquin hyvä ystävä. Mortal Kombat X -sarjakuvassa Cassie treenasi isänsä asunnossa yhdessä ystävänsä Jacquin kanssa hajottaen vahingossa yhden isänsä palkinnoista. Myöhemmin Cassie vei Jacquin yli 20-vuotiaiden taistelukerholle, jossa Cassie taisteli nuorta Frostia vastaan voitokkaasti. Cassien järkytykseksi paljastuu, että kerholla taistelut on päätettävä vastustajan tappamiseen. Ennen kuin Cassie ehti viimeistellä Frostin, Tasia ja Jarek ilmestyivät kerholle alkaen tappaa kerhon jäseniä ja Cassie ja Jacqui pakenivat Frost mukanaan. Tasia ja Jarek lähtevät heidän peräänsä ja saartavat heidät kujalla sanoen Black Dragon-klaanin vaativan heidän läsnäoloaan. Cassie onnistuu ottamaan kuvan puhelimellaan, ennen kuin hän ja Jacqui joutuvat portaalin kautta Outworldiin joutuen Black Dragon-klaanin joukkojen vangiksi. Kano esti Cassien pakoyrityksen ja löi tämän tajuttomaksi. Myöhemmin Mavadon johtama Red Dragon ryhmä saapui paikalle vaatien tyttöjä luovutettavaksi. Seuranneessa taistelussa Erron Black vapautti tytöt siteistään ja Cassie taisteli klaanien jäseniä vastaan Jacquin taistellessa Erronia vastaan Mavadon lyötyä Erronin tajuttomaksi. Jacquin saatua pidettyä Mavadon aloillaan Cassie nappasi yhden Mavadon koukkumiekoista ja tappoi Mavadon viiltämällä tämän rinnan auki miekalla. Tämän jälkeen Cassie ja Jacqui jäivät jäljellä olevien Red Dragon joukkojen vangiksi ja joutuivat Shang Tsungin saarelle jääden Reikon ja Havikin vangiksi. Havik selitti Cassielle haluavansa tämän isän voimat, joiden avulla hän kukisti Shinnokin. Myöhemmin Cassie ja Jacqui joutuivat Havikin loitsun valtaan Skarletin viillettyä heitä yhdellä Kamidogu-tikarilla. Sonyan saavuttua saarelle Johnnyn kanssa Cassie taisteli äitiään vastaan. Myöhemmin Cassie avusti Havikia rituaalissa pistäen Reikoa yhdellä kuudesta kamidogu-tikarilla todistaen Reikon muuttumisen Verijumalaksi ja myöhemmin Reikon kuoleman Havikin toimesta. Myöhemmin Cassie viilsi äitiään yhdellä Kamidogulla saaden hänet Havikin loitsun valtaan. Cassie myöhemmin taisteli paikalle saapunutta Takedaa vastaan joka löi hänet tajuttomaksi ja myöhemmin Cassie yhdessä Jacquin kanssa pitivät Kintaroa aloillaan Sonyan tappaessa Kintaron repimällä tämän pään irti. Myöhemmin Cassie vapautui Havikin loitsun vallasta Scorpionin mestattua Havikin ja Cassie järkyttyi nähtyään äitinsä ja tajuttuaan tekonsa pyytäen anteeksi äidiltään, joka tunnusti hänelle rakastavan tätä kaikesta huolimatta. Myöhemmin Cassie todisti Jacquin ja Jaxin jälleennäkemisen ja kieltäytyi isänsä ehdottamasta isä-tytär päivästä sanoen haluavansa viettää enemmän aikaa äitinsä kanssa. 

Myöhemmin Cassiesta tuli erikoisjoukkojen kersantti ja hän liittyi johtamaan isänsä perustamaa erikoisryhmää, johon kuuluvat hänen lisäkseen Jacqui, Takeda ja Kung Jin. Cassien ryhmä suoritti Sub-Zeron järjestämän testin ja sai tehtäväksi lopettaa Outworldin sisällissota ja avustaa Kotal Kahnia Mileenan vangitsemisessa. Cassie myöhemmin esti D'Vorahia tappamasta Tanyaa ja Rainia vangitessaan Mileenaa. Myöhemmin Kotalin vangittua Cassien tiimineen he onnistuivat pakenemaan Takedan avulla. Myöhemmin Cassien palattua äitinsä luo hän saa kuulla Scorpionilta Johnnyn joutuneen Shinnokin vangiksi. Myöhemmin Cassie joutuu tiimineen Kotalin armeijan piirittämäksi, mutta Sub-Zero pelastaa heidät. Cassie suuntaa tiimineen Sky Templelle ja Cassie kukistaa erillisissä taisteluissa Sindelin ja langenneen Kitanan, ennen kuin Cassie pääsee Jinsein kammioon kukistaen D’Vorahin pelastaen isänsä ja lopputaistelussa Cassie kukistaa korruptoituneen Shinnokin isältään perityn voiman avulla pelastaen Earthrealmin tuholta. Cassien lopetuksessa paljastui että Cassie sai Raidenilta tehtäväksi kukistaa vanhan miehen, jonka epäiltiin olevan uudelleensyntynyt Shang Tsung. Cassie onnistuu kukistamaan miehen, mutta tämä paljastuukin Shujinkoksi. 

Mortal Kombat 11-pelissä Sonya ylentää Cassien komentajaksi tämän voitettua äitinsä leikkimielisessä kaksinkamppailussa. Cassie ja Jacqui hyökkäävät Sonyan tiimin kanssa Netherrealmiin ja virittävät pommit Netherrealmin linnoitukseen. Cassie kukisti taistelussa langenneet Kabalin, Kitanan ja Liu Kangin. Cassie yrittää pelastaa äitinsä tämän jäätyä kivikasan alle, mutta Sonya käskee Cassieta lähtemään ja räjäyttää pommit uhraten itsensä. Cassie palattuaan kertoo itkien Johnnylle Sonyan kuolemasta. Myöhemmin Cassie todisti, kuinka Kronikan luoma aikamyrsky toi menneisyyden Sonyan, Johnnyn ja Jaxin tukikohtaan. Cassie kertoo menneisyyden Raidenille tämän tekemistä virheistä, joita Raiden pyrkii välttämään. Myöhemmin menneisyyden Sonya suuttuu Cassielle kuultua tulevaisuuden itsensä kuolemasta ja Cassie yrittää kertoa tälle noudattaneensa vain käskyjä. Myöhemmin Cassie haavoittuu Sektorin hyökättyä tukikohtaan kyborgiarmeijoineen, mutta Johnny ja Jacqui pelastavat hänet. Menneisyyden Sonyan ja Johnnyn jäätyä vangiksi Cassie lähtee tiimeineen pelastamaan heitä ja onnistuttua vapauttamaan heidät Cassie avustaa Sonyaa kukistamaan Gerasin törmäämällä häneen haarukkatrukilla ja räjäyttämällä hänet kranaatilla. Tämän jälkeen menneisyyden Sonya antoi Cassielle anteeksi sanoen lukeneensa vain tietojensa alun eikä loppua ja halaa Cassieta. Myöhemmin Cassien kerrottua Raidenille Kronikan saaneen Sielujen Kruunun haltuunsa, Raiden kertoo hänelle ettei voi käyttää Shinnokin amulettia häntä vastaan. Myöhemmin Cassie on läsnä Raidenin tajuttua Kronikan luoneen useita eri aikajanoja, joissa Raiden aiheuttaa Liu Kangin kuoleman Kronikan manipuloimana. Myöhemmin Cassie oli mukana Raidenin armeijassa hyökkäämässä Kronikan linnoitukseen. Pelin Aftermath-lisäosassa Cassie todisti, kuinka shokanit hyökkäsivät erikoisryhmän kimppuun ja Cassie taisteli Shao Kahnia vastaan uhitellen hänelle kukistaneensa Shinnokin aikanaan, mutta Shao Kahn kukisti Cassien taistelussa, minkä jälkeen Cassie jäi shokanien vangiksi.  

Luokka:Mortal Kombat -pelisarjan hahmot